Tuomioistuimen tiedonanto - Perustamissopimuksen uudelleennumerointi ja artiklaviittaukset yhteisöjen tuomioistuimen julkaisuissa



Virallinen lehti nro C 246 , 28/08/1999 s. 0001 - 0001



Perustamissopimuksen uudelleennumerointi ja artiklaviittaukset yhteisöjen tuomioistuimen julkaisuissa (1999/C 246/01) Euroopan unionista tehty sopimus ja EY:n perustamissopimus on Amsterdamin sopimuksen johdosta numeroitu uudelleen. Tämän johdosta yhteisöjen tuomioistuin on 1.5.1999 alkaen ottanut käyttöön uuden merkintätavan viitattaessa näihin samoin kuin EHTY:n ja Euratomin perustamissopimuksen artikloihin. Uuden viittaustavan tarkoituksena on välttää sekaannukset eri artiklojen sisällöstä sellaisina kuin ne ovat olleet voimassa ennen 1.5.1999 ja sellaisena kuin ne ovat voimassa tämän päivän jälkeen. Uuden viittaustavan perusperiaatteet ovat seuraavat: - Viitattaessa artiklaan sellaisena kuin se on voimassa 1.5.1999 jälkeen, kunkin arabialaisen numeron eteen lisätään kyseessä olevaa (perustamis)sopimusta merkitsevät kaksi kirjainta: sopimus Euroopan unionista = EU EY:n perustamissopimus = EY EHTY:n perustamissopimus = EHTY Euratomin perustamissopimus = Euratom. Siten merkintä "EY 234 artikla" merkitsee artiklaa sen sisältöisenä kuin se on voimassa 1.5.1999 jälkeen. - Sitävastoin viitattaessa artiklaan sellaisena kuin se oli voimassa ennen 1.5.1999, kunkin arabialaisen numeron eteen lisätään tapauksen mukaan maininta "Euroopan unionista tehdyn sopimuksen", "EY:n (tai ETY:n) perustamissopimuksen", "EHTY:n perustamissopimuksen" tai "Euratomin perustamissopimuksen". Siten merkintä "EY:n perustamissopimuksen 85 artikla" merkitsee artiklaa sen sisältöisenä kuin se oli voimassa ennen 1.5.1999. - Viitattaessa Euroopan unionista tehdyn sopimuksen ja EY:n perustamissopimusten artikloihin sellaisina kuin ne olivat voimassa ennen 1.5.1999, ensimmäistä olevaa viittausta seuraa suluissa oleva viittaus vastaavaan artiklaan sellaisena kuin se on voimassa 1.5.1999 jälkeen seuraavasti: - Kun artiklan sanamuoto ei ole muuttunut, vaan artikla on pelkästään numeroitu uudelleen, siihen viitataan seuraavasti: "EY:n perustamissopimuksen 85 artikla (josta on tullut EY 81 artikla)", - Kun artiklan sanamuotoa on muutettu ja artikla on numeroitu uudelleen, siihen viitataan seuraavasti: "EY:n perustamissopimuksen 51 artikla (josta on muutettuna tullut EY 42 artikla)", - Kun artikla on kumottu Amsterdamin sopimuksella, siihen viitataan seuraavasti: "EY:n perustamissopimuksen 53 artikla (kumottu Amsterdamin sopimuksella)". - Edellä mainitusta poiketen, viitattaessa EY:n perustamissopimuksen (vanhoihin) 117-120 artiklaan, jotka on Amsterdamin sopimuksella kokonaisuudessaan kumottu, ensimmäistä tekstissä olevaa viittausta seuraa suluissa oleva merkintä seuraavasti: "(EY:n perustamissopimuksen 117-120 artikla on korvattu EY 136-143 artiklalla)". Esimerkki: - "EY:n perustamissopimuksen 119 artikla (EY:n perustamissopimuksen 117-120 artikla on korvattu EY 136-143 artiklalla)". Sama koskee Euroopan unionista tehdyn sopimuksen J-J 11 ja K-K 9 artiklaa. Esimerkki: - "Euroopan unionista tehdyn sopimuksen J 2 artikla (Euroopan unionista tehdyn sopimuksen J-J 11 artikla on korvattu EU 11-28 artiklalla)", - "Euroopan unionista tehdyn sopimuksen K 2 artikla (Euroopan unionista tehdyn sopimuksen K-K 9 artikla on korvattu EU 29-42 artiklalla)".